Järgnev saade on valminud tänu J. Meyeri koostööpartnerite toele.
Juhuks, kui keegi pole sulle veel öelnud,
siis ma tahan öelda kõigile teile nii siin saalis kui telerite taga,
kes te vaatate meid üle maailma 65-erinevas keeles.
Vahet pole, oled sa Hiinas, Indias, Venemaal või Aafrikas -
sa võid omada väge!
IGAPÄEVAELU RÕÕMUD
Isa, me täname Sind Püha Vaimu imelise töö eest.
Me ei suuda isegi hoomata,
kui väärtuslik Ta me igapäevaeludes on.
Oleme nii tänulikud Püha Vaimu eest
ja toome kogu au nii Sulle, Jeesusele kui Pühale Vaimule.
Aitäh, et õpetad meid
ja kuna Püha Vaim on me õpetaja,
siis vajame Teda isegi nüüd, kui püüame õpetada Tema kohta.
Me vajame, et Ta õpetaks meid.
Tänud Sulle kõige eest,
mida saame õppima ja mõistma ühel sügavamal moel.
Jeesusel nimel, aamen.
100 aastat tagasi lõi William Booth Päästearmee
ja tõi lagedale mõned märkimisväärsed väited.
Neid oli kokku 6, kuigi ma räägin täna vaid ühest neist.
Kuid üks ta hirmudest, mis tal oli tuleviku koguduse suhtes,
oli see, et meil saab olema usk või religioon ilma Püha Vaimuta.
Sa võid nüüd küsida, kuidas see saab üldse võimalik olla?
Jah, sul ei saa olla suhet Jeesusega ilma Püha Vaimuta,
kuid samas on väga kerge omada ka kuiva ja surnud religiooni,
kui pole Püha Vaimu.
Tean, et see on võimalik, kuna kogesin seda ise pikki aastaid.
Mõistate te, millest ma räägin?
See tähendab mõne kirikuhoone külastamist
ja võimalik, et isegi täiesti siiralt.
Võid seda teha isegi armastusest Jumala vastu.
Usun, et see on võimalik isegi siis, kui oled uuestisündinud.
Ma ise olin uuestisündinud
ja võtnud Jeesuse oma Päästjana vastu.
Ma mõistsin kõiki kiriku doktriine.
Kuid mul polnud ei võitu ega väge oma igapäevaelus.
Küsimus polnud selles
nagu ma poleks saanud õpetust Püha Vaimu kohta.
Kuulsime pidevalt Kolmainsuse kohta,
mõistes õpetust kolme isiku kohta ühes Jumalas -
Isa, Poeg ja Püha Vaim.
Mulle õpetati nii Kristuse vere kui leivamurdmise kohta.
Õppisin palju erinevaid asju.
Kirikus, kus käisin, õpetati väga palju ka pääste kohta armu läbi,
nii et mul oli vägagi korralik alus.
Kuid kui kurb see ka poleks -
kõik need aastad, mis ma seal kirikus käisin,
ma kas ei kuulnud kedagi mulle rääkivat, mis on ka võimalik,
sest vahel me oleme omadega kohas, kus me pole valmis midagi kuulma.
Või siis keegi ei rääkinudki mulle, et Püha Vaim võib täita mind
ja elada mu südames,
juhtida mu elu
ja omada väga lähedast suhet minuga.
Nii et kui mulle siis tutvustati seda külge Pühast Vaimust,
muutus kõik täiesti radikaalselt.
Usun, et see on see aeg,
kus Jumal tahab, et hakkaksime taas rääkima rohkem Pühast Vaimust.
Sest tänapäeval on inimesi,
kel' pole aimugi, millest sa räägid, kui räägid Püha Vaimu võidmisest.
Või kui räägid Jumala hääle kuulmisest,
peavad nad sind mingiks imelikuks kusagilt kosmosest.
Kui räägid Jumala Vaimu poolt juhitud olemisest,
pole neil aimugi, mida see tähendab.
Seetõttu on minu kohus kui Kristuse ihu õpetajana
kanda vastavalt oma võimetele hoolt selle eest,
et te saaks täis Püha Vaimu ja võiksite olla juhitud Tema poolt.
Paulus ütles, et see oli ka tema ülesanne ja missioon,
mis on tegelikult iga Kristuse teenija missioon -
aidata inimestel saada kätte Püha Vaim
ja olla juhitud Tema poolt.
Me pole siin selleks,
et lasta Jumalal teha kõike, mida me tahame, et Ta teeks,
et me võiks rahulikult elada vaikset, õnnelikku elu
leides vastused kõigile oma vajadustele.
Jumal tahab täita me vajadused
ja Ta kohe kindlasti tahab, et oleksime õnnelikud,
kuid me peame olema juhitud Püha Vaimu poolt.
Kui aga tahad tõesti olla juhitud Püha Vaimu poolt,
muutub elu põnevaks,
sest igal uuel hommikul ärgates
ei saa sa kunagi 100% kindel olla, mis saab juhtuma?
Aamen?
Ja see hoiabki elu põnevana võrreldes surnud, kuiva religiooniga,
kus järgid vaid kindlaid reegleid ja seadusi.
Sa käid küll pühapäeviti kirikus,
kuid ülejäänud nädala elad kui ülejäänud maailm,
minnes pühapäeval taas kirikusse,
lootes leida andestust näruse elu eest,
mida nädala sees elasid.
Siis aga lähed jälle tagasi maailma
ja teed kõike seda sama üha uuesti ja uuesti.
Kuid me jaoks on nii palju enamat saadaval,
et see on lausa hämmastav!
Püha Vaim on Kolmainsuse kolmas isik.
Ma ei hakka siinkohal Kolmainsuse mõistet lahti seletama,
sest meie oma mõtteviis ei arvutu õigesti nagunii.
Kuid meil on üks Jumal, kes ilmutab end kolme isiku näol.
Isa Jumal,
Isa Poeg - meie Issand ja Päästja,
kes on muide lihaks saanud Sõna, kes tuli elama me keskele.
Seetõttu pead ka armastama Jumala Sõna,
sest armastades Jumala Sõna armastad ka Jeesust.
Kui tungid Jumala Sõnasse, oled osaduses Jeesusega.
Sa pead nägema Piiblit kui tõeliselt elavat asja,
mitte kui raamatut,
millest kohustuslikus korras iga päev üks peatükk lugeda,
arvates, et see teenib sulle Jumala silmis plusspunkte.
Ütlen seda vaid seetõttu, et ma ise arvasin kunagi nii.
Lugesin päevas ühe peatüki, saamata sellest mõhkugi aru,
kuid samas arvates, et sain sellega linnukese kirja.
Sa pead armastama Jumala Sõna ja uurima seda,
mitte sellest vaid üle libisedes.
Need on Jumala sõnad meile.
Lisaks sellele aga on ka Jumal Püha Vaim,
kes on Jumala vägi
ja kes on saadetud meile reaalse Jumala ligioluna.
Temas peitub Jumala võimekus.
Püha Vaim toob meile andeid ja oskusi.
Püha Vaim on see, kes annab mulle võime jutlustada.
Püha Vaim on see, kes annab lauljatele võime ülistada
ja Püha Vaim on see,
kes annab ka sulle võime teha mida iganes, mida sa teed.
Vahet pole, oled sa aknapesija, koristaja, koduabiline, ema,
ärimees või kosmeetik.
Mida iganes sa ka ei teeks -
Jumal, kes on loov erinevatel viisidel,
annab igale ühele meist killukese iseendast.
Ma olen lausa hämmingus asjadest, mida inimestele meeldib teha,
sest mõned neist asjadest ajaks mind täiega hulluks.
Kuid osadele see jälle meeldib,
sest Jumal on neile selleks andnud nii anni kui ka igatsuse.
Jamaks läheb vaid siis,
kui püüame matkida midagi, mida keegi teine teeb,
samas kui see pole miski, mida Jumal tahab, et teeksime.
Nii et peame olema väga valvsad,
kuna tänapäeva maailmas on nii palju võistlemist.
Maailm ütleb: "See töö muudab sind tähtsaks,
see teine töö aga mitte."
Nii et sageli, isegi et meil pole andi selle nn "olulisema töö" tarvis
ja me oleks palju rõõmsamad, kui töötaksime kulisside taga,
tehes igapäevaselt mõnda lihtsat asja,
olemata nr 1 ja inimeste ees.
Küll aga survestab ühiskond meid
muudkui edukuse redelil ülespoole ronima.
Ja isegi, kui ronidki sealt üles,
märkad korraga, et redel on vale seina najal
ja olen kogu elu olnud õnnetu,
sest sa ei tee tegelikult seda, mida Jumal tahab, et teeksid.
Aamen?
Püha Vaim oli loomise juures, hõljudes üle maa.
Jumal ütleb, et ka Jeesus oli loomise juures
nii nagu Jumal isegi.
Nii et me näeme Kolmainsust otse Piibli esimeses peatükis.
Püha Vaim oli seal, kui Jeesust ristiti.
Jeesus vajas Püha Vaimuga ristimist
ja kui Tema seda juba vajas,
et saada täidetud Püha Vaimuga ja kogeda Tema väge oma elus,
kui palju enam vajame siis meie Püha Vaimu väge oma eludes.
12 jüngrit olid täidetud Püha Vaimuga.
Muide, neil oli lausa korraldus mitte minna välja enne,
kui nad on saanud selle taevase väe.
Mulle täiega meeldib õpetada sel teemal täna
ja ma loodan, et see puudutab inimesi väga isiklikul ja sügaval moel.
Vaatame Johannese 16:7-8
Osad saavad peagi teada, mis te probleem on,
leides sellele ühtlasi ka vastuse.
Ma tõesti usun seda.
Jeesus ütles: "Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde."
Tahan, et vaataksime mõnda osa sellest loost.
Jüngrid mõtlesid kindlasti:
"Mis valemiga see küll parem on, et Jeesus ära läheb?"
Esiteks, Jeesus olid koos nendega,
aga Püha Vaim pidi tulema nende sisse.
"Koos" on küll hea, aga "sees" on parem.
Aamen?
"Koos" on tore, aga "sees" on palju lähemal.
Jeesus oli inimese kehas nagu meiegi seda oleme,
nii et Ta sai olla vaid ühes kohas korraga,
rääkides vaid ühe inimesega korraga.
Kuid Püha Vaim võib olla kõikjal ja koguaeg,
rääkides, kõnetades ja juhtides kõiki inimesi üheaegselt.
Siin salmis on palju sõnu, mis kirjeldavad Püha Vaimu.
Jeesus ei öelnud, et Ta saadab meile vaid Püha Vaimu.
Püha Vaimu esimene ja peamine nimi on lohutaja või ka trööstija.
Armas aeg, kui väga me vajame tröösti ja lohutust!
Ja me jookseme selle saamiseks inimeste juurde,
olles vägagi pahased, kui seda nende käest ei leia.
Onju nii?
"Mul on nii valus ja sa ei saa sellest üldse aru,
samas, kui ma vajasin sind ja sa polnud olemas mu jaoks!"
Onju nii?
Ma ei ütle, et me ei peaks üksteist aitama ja toetama,
kuid enne, kui lähed mõne inimese käest tröösti otsima,
mine esmalt Jumala juurde!
Mine esmalt Jumala juurde.
Kui ma vajan lohutust ja lähen esmalt Jumala juurde,
siis kui Ta tahab kasutada ka mu meest selleks,
siis Ta ka teeb seda.
Kui aga mitte, kasutab Ta selleks kedagi teist -
olgu selleks siis mõni sõber, kolleeg või keegi mu lastest.
Kuid me peame laskma Jumalal olla Jumal
ja mitte dikteerima Talle koguaeg, mida Ta tegema peab.
Nii et mine esmalt alati Jumala juurde.
Kui me hakkame sõltuma Jumalast iga väiksemagi asja osas oma elus...
See oli minu jaoks üks imelisemaid asju,
kui mulle tutvustati Püha Vaimu väge keset mu argipäeva toimetusi.
Kui mul oli mõni tõsine probleem, siis ma läksin Jumala juurde,
kuid kõigi nn "väikeste asjade" osas oma elus...
Kui tahtsin minna soengut tegema,
ei pidanud ma selles osas Jumalaga nõu.
Kui käisin keeglit mängimas ja olin kaotusseisus,
ei palunud ma Jumala abi, et mul paremini läheks.
Osad teist mõtlevad praegugi:
"Tal on muudki teha, kui me väikeste asjadega tegeleda!"
Kuid tead, mis? Jumala jaoks on kõik asjad väikesed.
Kuuled mind?
Isegi su kõige suurem probleem on Jumala jaoks väikene.
Miks me siis arvame,
et suuri asju võib Ta ette tuua, väikesi aga mitte,
kui kõik asjad on Tema jaoks väikesed!
Me võime kuhjata kokku oma kõige hullemad probleemid
ja öelda: "Oo Jumal, ma ei tea, kas Sa ikka saad nendega hakkama?"
ja Ta vastab: "Oh, see pole midagi!"
See pole midagi!
Mul oleks palju lugusid, mida teiega jagada,
aga mul pole aega selleks.
Küll aga on sul oluline mõista,
et Jumal hoolib igast pisimastki detailist su elus.
Jumal hoolib igast väiksemastki asjast mis sulle muret valmistab
ja Ta oleks ütlemata rõõmus,
kui kaasaksid Ta igasse oma eluvaldkonda,
arvamata, et Ta on vaid pühapäeva Jumal 45-minutiks.
Meie lohutaja.
Ta on ka meie abimees ja nõuandja.
Kui palju kordi me käime teiste käest nõu küsimas,
samas, kui nad ei tea isegi, mida teha,
rääkimata sellest, et anda meile nõu, mida me peaks tegema!
Aamen?
Mul pole midagi nõustamise vastu, kui seda vajad,
kuid teisalt - mine esmalt Jumala juurde.
Mine esmalt Jumala juurde.
Mul oli terve hunnik probleeme,
kuid Jumal lahendas need kõik.
Tal oli vastus igale probleemile, mis mul oli.
Kui tahad maksta abi eest, siis lase aga käia
ja vahel tulebki minna professionaalide juurde,
kes mõistavad asju paremini kui me ise.
Ühtpidi nõustan ju minagi teid praegu, tehes seda Jumala Sõna abil.
Kuid enne, kui pöördud mõne sõbra poole...
Nõu küsimises pole muide midagi halba.
Piibel ütleb, et paljude nõuandjate olemasolu
toob kaasa tarkuse ja turvatunde.
Kuid me peame lõpetama inimestest sõltumise
ja hakkama sõltuma Jumalast.
Sest tead, mis?
Ma ei saa sind nagunii aidata, kui Jumal ei võia mind selleks.
Nii et sul pole vähimatki põhjust tulla enne minu kui Jumala juurde.
Nii et enne, kui sa iga hommik mu saate vaatamiseks teleka avad,
mine esmalt Jumala juurde ja palu, et see saade oleks sulle abiks.
Ära oota, et mina kogu töö ära teeks! Ma ei vaja sellist pinget!
Kui läheme esmalt Jumala juurde,
on ka me tegemised jumalariigis palju efektiivsemad.
Peame tõstma oma pilgu inimestelt ja panema selle Jumala peale.
Inimesed saavad sind vaid nii palju aidata,
kui palju Jumal aitab neil seda teha.
Jumal on meie abimees ja mulle nii meeldib see,
sest ma olen inimene, kes vajab rohkesti abi.
Mu kõige vaimulikum palve on: "Aita mind!"
"Jumal, aita mind!"
Vahel ma isegi ei tea, mille osas ma abi vajan,
kuid ma ütlen ikka: "Aita mind, Jumal!
Aita, aita, aita!
Oo Jumal, aita!"
Oled sa kunagi olnud seisus, kus sa isegi ei tea, mida sa vajad,
aga sa tead, et sa vajad abi?
Mulle meeldib, et Jumal on me abimees.
Lisaks sellele on Ta ka me eestpalvetaja.
Mulle meeldib see!
Ta palvetab meie eest ja meie läbi.
Ta palvetab meie eest läbi teiste inimeste.
Ta näitab meile, kuidas palvetada, kui me ise ei oska,
sest ainuüksi Jumala Vaim tunneb Jumala mõtteid.
Aamen?
Nii et ma olen tänulik, et Jeesus ja Püha Vaim
teevad eestpalveid meie eest.
Ta on meie eestkostja ehk advokaat.
Meil on ka süüdistaja, kelleks on Saatan,
kuid meil on oma advokaat, kes seisab meie eest kohtuniku ees
kes anub meie pärast ööd ja päevad.
Kui ma peaks valima ühe neist kõigist, mida ma õnneks ei pea,
siis ma toetuks kõige enam sellele, et Ta on ka meie jõud.
Ma ei alusta ühtainust päevagi ilma palumata Jumala jõudu selleks.
"Jumal, aita mul seista vastu kõigele kurjale ja kiusatusele täna!
Anna mu füüsilisele ihule jõudu!
Anna mulle jõudu teha kõike, mis tarvis!
Anna mulle loovust, mida vajan,
et anda Su Sõna edasi kõigile inimestele."
Ära mitte julgegi minna kodunt välja ilma Jumala jõudu palumata,
sest ei sinul ega ka minul pole iseeneses jõudu, mida vajame.
"Jumal, ma vajan Su jõudu!"
Me vajame füüsilist jõudu
ja ma ei tea, kuidas on sinuga, aga ma vajan ka vaimset jõudu.
Mu aju on juba mõnda aega töös olnud
ja ma olen seda ka üsna korralikult kasutanud.
Nii et on päevi, kus see ei taha kohe mitte tõusta
ja tulla koos minuga sinna, kuhu ma minna tahan.
Nii et tänu Jumalale, et mul on Ta Sõna
ja ma võin kuulutada, et mul on Kristuse meel.
Ja seda, et mu meeled saavad igapäevaselt uuendatud.
Mu palve on, et Jumal tugevdaks mu meeli
ja aitaks mul pidada meeles asju, mis vajavad meelest pidamist.
Kuid Ta on ka me kõrvalseisja,
mis tegelikult katab kõik selle, mis eelnimetatuist puudu jäi.
Ta seisab alati me kõrval
ja kui me midagi vajame, ütleb: "Ma olen siin!"
Ta seisab su kõrval juhuks,
kui su elus peaks tekkima mõni tühimik.
Oled sa kunagi olnud lennukile pääsemiseks
ootejärjekorras?
See tähendab sisuliselt ootamist, kuni mõni koht ehk vabaks jääb.
Püha Vaim ootab ka me kõrval, juhuks, kui mõni auk peaks tekkima,
kus me ütleme: "Tröösti mind! Aita mind!
Õpeta, juhi, juhata mind!
Näita, mida teha? Näita, kuidas paluda?"
Me peame õppima toetuma Pühale Vaimule
rohkem kui eales varem.
Siis Ta tuleb ning on lähedases suhtes meiega.
Nägid sa seda Johannese 16 ptk's?
Ta astub väga lähedasse suhtesse sinuga.
Mulle meeldib see!
Kuid vaatame nüüd Johannese 16:12-13
Jeesus ütleb: "Mul on teile veel palju öelda,
aga teie ei suuda seda praegu taluda."
Tead sa, mis juhtuks,
kui Jumal näitaks igaühe me puhul kõiki asju,
mis meiega viltu on?
Seetõttu peabki me teekond Jumalaga
olema juhitud ja valvatud Püha Vaimu poolt.
Sest Püha Vaim on ainus, kes teab, millal ja milleks me valmis oleme.
Ta on ainus, kes teab, millal meile midagi ilmutada,
kuidas seda teha,
kuidas meid õigesse kohta juhtida,
kuidas omistada meile õige mõtteviis, mille abil midagi vastu võtta,
mida Jumal tahab meile anda.
Ta juhib meid.
Ta ei tõuka meid, vaid juhib meid kõige tõe sisse.
Sest ainult tõde on see, mis teeb meid vabaks.
Kui ma 37 aastat tagasi oma teekonda Jumalaga alustasin,
olin ma üdini petetud.
Mu isa kuritarvitas mind seksuaalselt aastaid
ja paljud teisedki käisid minuga kehvasti ümber.
Mu elu oli vaid üks suur valu.
See oli kõik, kes ma olin - üks suur ringikõndiv valu.
Ja kui sa ise oled täis valu, põhjustad sa ka teistele valu.
Olin ise õnnetu ja tegin ka teisi õnnetuks,
süüdistades samas teisi oma õnnetu olemises.
Teadsin, et kui nad muutuks, siis ma ei teeks neid enam õnnetuks,
kuna ma ise poleks enam õnnetu.
Kuid Jumal hakkas ilmutama mulle oma tõde
ja see polnud üldse mitte kerge.
Kuid las ma öelda sulle -
kui sa ei võta vastu tõde, ei saa ka su asjad kunagi korda!
Mõistad sa?
Kui me ei võta vastu tõde, ei saa ka me asjad korda.
Me ei saa kogeda tervenemist
ja me hinged ei saa tervendatud ega taastatud Jumala poolt,
kui me ei seisa silmitsi tõega.
Tõega, mis ei puuduta kedagi teist, aga meid endid.
Kuid tänu Jumalale, et Püha Vaim juhib meid kõige tõe sisse.
"Aga kui tema, Tõe Vaim, tuleb, juhib ta teid kogu tõesse,
sest tema ei räägi iseenesest,
vaid ta räägib, mida kuuleb..."
Isegi Püha Vaim ei räägi omaenese tarkusest!
"...ja ta kuulutab teile tulevasi asju."
Ta teatab ette ja kuulutab neid asju.
Nii et Ta on meie lohutaja, nõuandja, abimees, advokaat, eestpalvetaja,
jõud ja kõrvalseisja,
kes igatseb olla lähedases suhtes meiega.
Ta on meie õpetaja, kes juhib meid kõige tõe sisse.
Andkem Jumalale üks tänuaplaus Püha Vaimu eest!
Üks Cathy-nimeline naine jagas meie FB'i lehel tunnistust,
kuidas üks mu raamatutest on teda väga julgustanud,
muutes ta elu.
Loen teile, mida ta kirjutas.
"Lugesin te võrratut raamatut "Jumala lähedane tundmine",
mis mulle väga meeldib.
Sain täidetud Püha Vaimuga
ja mu elu on olnud sellest hetkest alates imeline.
Olen 64-aastane, kuid ma polnud kunagi mõistnud,
et Jumal tahtis kinkida mulle selle imelise anni."
Imeline Püha Vaim on meie abimees, nõuandja, advokaat ja eestpalvetaja
ja me peaks olema näljased selle järele,
et Tema üleloomulik vägi saaks laetud meisse,
et me võiks elada dünaamilist elu.
Täna pakume sulle 4 h jagu õpetust
"Õpi, kuidas olla juhitud Pühast Vaimust".
See aitab sul mõista,
kuidas Püha Vaim tahab olla kaasatud igasse su eluvaldkonda.
Kui tahad kasvada lähemale Jumalale,
on see materjal sulle abiks selles.
Ühtlasi pakume sulle raamatut "Jumala lähedane tundmine".
Loodan, et hangid endale need materjalid
ja õpid Püha Vaimu, Tema andide ja väe kohta,
mis on saadaval ka me igapäevaelu tarvis.
Elu pole lihtne.
Me igapäevaelu on täis virr-varri ja erinevaid kohustusi.
Kuid teadsid sa, et Jumal tahab aidata sind igas elu pisiasjas?
Püha Vaim hoolib kõigest, mis sulle korda läheb.
Joyce õpetab oma 4 h õpetussarjas
"Õpi, kuidas olla juhitud Pühast Vaimust",
kuidas kaasata Püha Vaimu kõigesse, mida sa teed.
Sa ei vaja 10-punktilist plaani,
sest Püha Vaim ise juhib ja juhatab sind igal sammul.
Sa teed sammu - see toimib. Teed järgmise sammu - see toimib.
See on sinu ja Jumala vaheline asi.
Telli endale ka Joyce'i raamat "Jumala lähedane tundmine".
Kui sa alles otsid Jumalat,
või tunned usklikuna, et su elust on midagi puudu,
siis see erakordne raamat on just sinu jaoks.
Telli need materjalid Joyce'i kodulehe kaudu.
Need materjalid aitavad sul leida erakordse rõõmu,
mis lähtub lähedasest suhtest Jumalaga.
Piibel on käsiraamat kogu eluks.
Jumala Sõna lugemine muudab me elusid,
kuid selle järjepidev uurimine võib olla paras väljakutse.
Seetõttu tahab Joyce meid selles aidata.
Külasta ekraanil olevat kodulehte
ja avasta sealt abivahendid, mis elustavad su Piibli uurimist.
Ammuta sealt maksimum, uurides Piiblit igapäevaselt!
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Ja Dave Meyer erilise sõnumiga Ameerikale.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele